A apărut primul review pentru consola Xbox Series X de la Microsoft. Ce spune The Verge.
The Verge a publicat primul review pentru consola Xbox Series X de la Microsoft. Noua consolă va fi lansată pe 14 noiembrie, cu câteva zile înaintea Playstastion 5. Xbox X aduce îmbunătățiri semnificative față de actuala generație, Xbox One.
Prima recenzie pentru Xbox X a fost publicată și îi prezintă punctele forte. Într-o comparație cu Xbox One, consolă lansată în urmă cu 7 ani, Xbox X stă mult mai bine. Ceea ce vei observa imediat va fi că nu vei mai avea de așteptat prea mult înainte să te poți juca.Tom Warren, The Verge: "E încurajator că vedem îmbunătățiri majore fără ca dezvoltatorii să se atingă de jocuri. Și pot să profite de stocarea prin SSD din Xbox Series S. Aceste îmbunătățiri sunt evidente în majoritatea jocurilor și le-am observat în fiecare joc pe care l-am testat în ultima săptămână. Fie că a fost vorba despre Assassin’s Creed Odyssey, No Man Sky sau Red Dead Redemption 2."Un alt avantaj e că poți avea mai multe jocuri deschise simultan. Trecerea de la unul la celălalt se face în câteva clipe. Până va fi lansată consola, mai ai de așteptat o lună și jumătate. Va costa 499 de dolari, la fel ca rivalul Playstation 5.